
R E F E R A T   D E   A P R O B A R E
privind aprobarea pierderilor tehnologice pentru anul 2020 în serviciul
public de alimentare cu energie termică furnizată de către
S.C. Termica Brad S.A
		

	Potrivit prevederilor art. 40 alin. 3 din Legea nr. 325/2006 privind  serviciul public de termoficare „Pierderile tehnologice se aprobă de autoritatea administrației publice locale, având în vedere o documentație, elaborată pe baza bilanțului energetic, întocmită de operatorul care are și calitatea de furnizor și avizată de autoritatea competentă”.
	În vederea aprobării pierderilor tehnologice pentru anul 2020 în serviciul public de alimentare cu energie termică furnizată de către S.C. Termica Brad S.A, această societate, prin adresa nr. 84941/10.11.2021, înregistrată la Primăria Municipiului Brad sub nr. 44.797/10.11.2021, a transmis „Raportul sintetic referitor la performanțele  termoenergetice ale sistemului de transport și distribuție al agentului termic din cadrul SACET BRAD, pentru cele două sezoane de încălzire aferente anului 2020”, elaborat de către S.C. ERGONEXERGO S.R.L. Petroșani –  auditor termoenergetic avizat  de către A.N.R.E. .
	Potrivit acestei documentații pierderile tehnologice pentru SACET din cadrul S.C. Termica Brad S.A., pentru anul 2020, sunt de 23,44%. Acest procent este compus din pierderi tehnologice de energie termică în rețeaua de transport de 21,89% și pierderi tehnologice de energie termică în rețeaua de distribuție de 1,55%.
	Solicitarea S.C. Termica Brad S.A. este însoțită de Avizul nr. 14/05.11.2021 al Președintelui Autorității Naționale de Reglementare în Domeniul Energiei prin care s-a  avizat documentația privind pierderile tehnologice utilizate la calculul prețurilor și tarifelor energiei termice întocmită de către S.C. Termica Brad S.A. pe baza bilanțului energetic în SACET din municipiul Brad, județul Hunedoara, pentru anul 2020, elaborat de către S.C. Ergonexergo S.R.L. Petroșani.
         Menționez că pierderile tehnologice rezultate în urma Auditului termoenergetic, aprobate prin hotărâre de consiliu, vor putea fi utilizate pentru determinarea prețului de producere și a tarifelor de transport și distribuție a energiei termice în municipiul  Brad.
	În contextul celor de mai sus am inițiat prezentul proiect de hotărâre prin care am  propus aprobarea pierderilor tehnologice  pentru anul 2020 în serviciul public de alimentare cu energie termică furnizată de către S.C. Termica Brad S.A. și-l supun plenului Consiliului Local al Municipiului Brad spre dezbatere în forma prezentată.
	Invoc în susţinerea propunerii mele prevederile  art. 40 alin. 3 din Legea nr. 325/2006 privind  serviciul public de termoficare, cu modificările și completările ulterioare.

